Zauzimanje Bad Kreuznacha
<s>Opsada ili Zauzimanje Bad Kreuznacha se dogodila 10. septembra 1620. godine kada je za vrijeme Tridesetogodišnjeg rata španska vojska zauzela njemački grad Bad Kreuznach, tada pod vlašću protestantskih falačkih izbornih knezova.</s><s>Do njega je došlo nakon pohoda koji je španska vojska pokrenula na Njemačku iz Španske Nizozemske (današnja Belgija) kako bi pomogla habsburškom caru Ferdinandu II, odnosno slomila otpor falačkog kneza Friedricha V, koji je bio vođa pobunjenih protestanata u Carstvu.</s><s>Iako je Španija bila dinastijski i savezom povezana sa Carstvom, formalno nije objavila Falačkoj rat, te je vrhovni španski zapovjednik Ambrozije Spinola nastojao izbjeći otvorena neprijateljstva.</s><s>Tako je na Bad Kreuznach, falački grad koji je kontrolirao strateški važan kameni most preko rijeke Nahe poslao svog zamjenika Carlosa Colomu, koji je, pak sa svojim terciom stigao pred grad i postavio ultimatum tražeći predaju.</s><s>Nakon ambivalentnog odgovora, Coloma je pred grad postavio topove.</s><s>Branitelji su na Špance otvorili paljbu iz mušketa, na što je odgovoreno artiljerijskom paljbom.</s><s>Za samo nekoliko minuta branitelji su se predali.</s><s>Osvajanje Bad Kreuznacha je Špancima omogućilo da sa glavninom snaga falačke protestantske snage izmanevriraju i nekoliko dana kasnije zauzmu Oppenheim.</s>

<s>Izvori</s>

<s>Literatura
 de Ibarra, Francisco Relación de las campañas del Bajo Palatinado.</s><s>Published in Morel-Fatio, Alfred (1978) L' Espagne au XVIe et au XVIIe siècle documents historiques et littéraires.</s><s>Heilbronn: Henninger</s>

<s>1620
Bitke Tridesetogodišnjeg rata
Opsade</s>

